Onsdag morgen påkørte en kvindelig bilist en parkeret teleskoplæsser på Tryvej ved Dronninglund.

Onsdag morgen klokken 08.05 påkørte en kvindelig bilist en parkeret teleskoplæsser på Tryvej ved Dronninglund. Kvindens tilstand er efter uheldet ikke livstruende, men det præcise omfang af hendes skader kender Nordjyllands Politi endnu ikke. - Hun overser tilsyneladende teleskoplæsseren og kører ind i den. Airbaggen blev udløst ved uheldet, så det har da været noget voldsomt, fortæller vagtchef ved Nordjyllands Politi Poul Badsberg.